Hawk

Ο Hawk, γνωστός και ως Hawk Greco, είναι Έλληνας μουσικός καλλιτέχνης και ιδρυτικό μέλος του ραπ σχήματος Above The Hood. Έχει κάνει πολλές επιτυχίες με κομμάτια όπως το Caliente, το Celine, το Deja vu και ένα από τα πιο επιτυχημένα ελληνικά άλμπουμ σε συνεργασία με τον Light με όνομα "Supernova". Αυτή τη στιγμή είναι από τους λίγους τριπλά διαμαντένιους καλλιτέχνες στην Ελλάδα (με τα τραγούδια Caliente, Xiliometra και Voodoo). Ξεκίνησε την καριέρα του στην Κατερίνη της Βορείου Ελλάδας, ηχογραφώντας και κυκλοφορώντας το πρώτο του άλμπουμ (mixtape) με τίτλο Ανώτερο Κλιμάκιο σε συνεργασία με τον τότε παραγωγό και συνεργάτη του Jester. Στα 23 του μετακόμισε στην Θεσσαλονίκη για να σπουδάσει μουσική τεχνολογία. Παράλληλα ξεκίνησε να επεξεργάζεται την ιδέα για την δημιουργία μιας μουσικής μπάντας με καλλιτέχνες από όλη την Ελλάδα. Έτσι δημιουργήθηκε και η ομάδα των Above The Hood μαζί με τους Long3, Spine, Pepe Frantik, Smuggler, Baghdad και Sapranov η οποία και ήρθε γρήγορα στο προσκήνιο το καλοκαίρι του 2016 με την κυκλοφορία του ανεξάρτητου digital single "Εδώ είναι Ελλάδα".

Καριέρα

(2016-2019) Με τους Above The Hood 
Στα επόμενα τρία χρόνια που ακολούθησαν την επιτυχία του Εδώ είναι Ελλάδα ο Hawk έκανε περιοδείες σε όλη τη χώρα με τους Above The Hood. Κυκλοφόρησε δύο album, το Pandora (2017) σε συνεργασία με τον Smuggler, επίσης μέλος των Above The Hood', και το Orama (2018) μαζί με ολόκληρο το γκρουπ. Τον Ιούλιο του 2021 ο Hawk συμμετείχε στην επιστροφή της κολεκτίβας με το ψηφιακό single "Bad Company".

(2019-) Solo πορεία, συνεργασίες και μεγάλα hits 
Συμμετείχε σε μια σειρά από κυκλοφορίες. Πρώτα το single του Deja Vu μαζί με τον Sapranov, στη συνέχεια το Netflix με τον Toquel από τον δίσκο του "777", και αποκορύφωμα η συνεργασία του με τον Mente Fuerte στο πρώτο ελληνικό διαμαντένιο single της Ελλάδας με τίτλο Caliente ξεπερνώντας τα 69 εκατομμύρια views στο Youtube. Αξιοσημείωτο είναι το single ‘’XILIOMETRA’’ σε συνεργασία με τον MadClip, τον Light και τον Sapranov καθώς ανακηρύχθηκε στις 15/04/22 ως διαμαντένιο single κάνοντάς το το δεύτερο στην καριέρα του Hawk και τρίτο πανελληνίως.     
Έλληνες τράπερ

(2020) Η συνεργασία με τον Light και το Supernova 
Οι δυο καλλιτέχνες κυκλοφόρησαν το album "Supernova" ανήμερα των Χριστουγέννων του 2020. Την παραγωγή του άλμπουμ την ανέλαβαν οι παραγωγοί Baghdad και Skive. Η κυκλοφορία έφθασε μέχρι την τρίτη θέση παγκοσμίως του Spotify Top Debut Albums. Παράλληλα το single Voodoo από το ίδιο album έσπασε το ρεκόρ με τα περισσότερα streams σε ημέρα κυκλοφορίας για ελληνικό ψηφιακό single ξεπερνώντας τα 600.000. Επιπλέον κάθε κομμάτι από το άλμπουμ τους ανακηρύχθηκε από την δισκογραφική Stay Independent ως:

Platinum Singles: Oh No, Oh Mama, Spaceman και Roz Panthiras, City Don't Love Me(2x) , Neymar(2x) Ligi (2x), Gymni (3x)

Diamond Singles: Voodoo

(2022) Το album "Liberta" 

Στις 20 Μάϊου κυκλοφόρησε το πρώτο solo album του Hawk μετά από 6 χρονιά με όνομα Liberta . Το album αποτελείται από 13 τραγούδια και εμφανίζονται σε αυτό feats με καλλιτέχνες όπως ο Saske στο "Yeezy", o Immune στο "Liberta", o Spine στο "Berlusconi" και o Tsaki στο "Gina". Οι παραγωγές έγιναν κυρίως από τον Baghdad, τον WhiteShadow και τον X Orfeas. Το 13ο track του δίσκου "Elephantas" κυκλοφόρησε στις 7 Ιουνίου του ίδιου έτους με την μορφή NFT. Το "Celine" ανέβηκε με Video Clip στο κανάλι των Above the Hood στο Youtube καθώς και ήταν για αρκετές μέρες πρώτο στο Top 50 Greece. Το album κατέκτησε την 8η θέση παγκoσμίως στα Top Debut Albums του Spotify. Αξίζει να σημειωθεί ότι κανένα κομμάτι από τον δίσκο δεν είχε ήδη κυκλοφορήσει ως single από πριν.

Κριτική στα βραβεία Mad και αποχώρηση (2020) 
Το καλοκαίρι του 2020 οι Hawk, Mente Fuerte και Baghdad αποφάσισαν από κοινού να αποχωρήσουν από τα μουσικά βραβεία του καναλιού Mad καθώς το single τους Caliente δεν ήταν υποψήφιο στην κατηγορία "τραγούδι της χρονιάς" παρόλο που κατάφερε να γίνει το πρώτο διαμαντένιο τραγούδι της Ελλάδας.

Νίκη των βραβείων Mad (2021) 
Την Παρασκευή 25 Ιουνίου 2021 στα αποτελέσματα των μουσικών βραβείων του καναλιού Mad,το single Voodoo σε συνεργασία με τον Light ανακηρύχθηκε το καλύτερο video clip της χρονιάς.  Ο Hawk όμως επέλεξε να μην παραβρεθεί εκεί και να το παραλάβει.

Δισκογραφία 

 Ανώτερο Κλιμάκιο (mixtape) - 2015
Ρυθμοί και Ζάλη (mixtape) - 2016
Πανδώρα (Μαζί με Smuggler) - 2017
 Όραμα (Μαζί με τα υπόλοιπα μέλη των Above The Hood) - 2018
 Supernova (Μαζί με Light) - 2020
 Liberta - 2022

Εξωτερικοί σύνδεσμοι 
Ο Hawk στο Instagram

Ο Hawk στο Discord

O Hawk στο Facebook

Ο Hawk στο Twitter

Ο Hawk στο Spotify

Βιβλιογραφικές αναφορές 

Έλληνες ράπερ
Ελληνικό hip hop